******

***Disgrifiad o’r Swydd***

|  |  |
| --- | --- |
| ***Swydd:*** | **Tiwtor / Asesydd - Nwy / Plymwaith a Thechnolegau Adnewyddadwy** |
| ***Yn Atebol i:*** | **RhMD Adeiladu** |
| ***Adran:*** | **Adeiladu** |

***Diben y Swydd***

Tiwtora ac asesu dysgwyr y Sector Gwasanaethau Adeiladu Mecanyddol, gan gynnwys, ond heb fod yn gyfyngedig i’r meysydd canlynol:

 Plymio a Gwresogi

 Gosod, Cynnal a Chadw Nwy gan gynnwys asesiadau ACS a Llwybrau Dysgu a Reolir

 Technolegau adnewyddadwy gan gynnwys Pympiau Gwres a Solar Thermol

 Adfer ac Awyru Gwres Mecanyddol

Er mwyn sicrhau bod y diwydiant yn ymgymryd â gwaith o fewn y Cynlluniau Pobl Cymwys, byddwch yn ymwneud ag asesu a darparu’r rhaglenni canlynol:

 Rheoliadau Dŵr

 Systemau Dŵr Poeth sydd wedi’u Hawyru / heb eu Hawyru

 Effeithlonrwydd Ynni mewn Cartrefi

 Nwy ACS Domestig ac Annomestig

 Gosod Pympiau Gwres Domestig

 Gosod Systemau Solar Thermol

 Asesiadau Risg Legionella

Dyma restr gyffrous sy’n tyfu’n barhaus. Gall y rhestr amrywio yn ôl galw.

Rhaid i ddeiliad y swydd feddu ar ymagwedd broffesiynol, sgiliau trin pobl, gwybodaeth gyfredol am y diwydiant a gallu i gyflawni dyletswyddau i safon uchel iawn.

***Prif Gyfrifoldebau:***

1. Addysgu ac asesu dysgwyr o fewn y sector Adeiladu Mecanyddol, yn bennaf, Plymwaith, Gwresogi, Nwy ACS, ynghyd â darparu cyrsiau pwrpasol i ddysgwyr mewnol ac allanol, ar (ac oddi ar) safle’r coleg.

2. Gweithio gyda thîm i asesu a gwirio portffolios dysgwyr yn fewnol er mwyn sicrhau eu bod yn diwallu anghenion gwirwyr allanol a chyrff dyfarnu.

3. Gweithio gyda chwsmeriaid y diwydiant i gynnal a meithrin perthnasau, gan sicrhau contractau gyda sefydliadau presennol a newydd.

4. Darparu lefel uchel o wasanaeth er mwyn sicrhau contractau, trwy ddarparu mynediad llawn i’r tîm gwerthu a chwsmeriaid i wybodaeth am gyrsiau a hyfforddiant sydd ar gael i’r diwydiant.

5. Gweithio’n unol â gofynion y Fframwaith Arolygu Cyffredin i ddarparu profiad addysgu o ansawdd uchel i bob dysgwr.

6. Cyflwyno amgylchedd ddysgu hyblyg a chynhyrchiol, trwy ddefnyddio ystod eang o ddulliau addysgu ac asesu, gan gynnwys defnyddio TGCh, lle bo’n briodol.

7. Cefnogi dysgwyr gyda’u sgiliau sylfaenol ac ymgorffori cymorth sgiliau sylfaenol yn y maes galwedigaethol trwy CDU, Cynllunio Gweithredol ac adolygu datblygiad a chynnydd dysgwyr.

8. Sefydlu a chynnal trefniadau monitro ac adolygu ar gyfer dysgwyr sy’n ymgymryd â hyfforddiant.

9. Cynnal cofnodion cywir o weithgarwch myfyrwyr ac adrodd gwybodaeth i’r Rheolwr Llinell, lle bo gofyn.

10. Gweithio fel rhan o dîm i rannu arferion da, datblygu rhaglenni newydd a phresennol a chefnogi cydweithwyr.

**Tasgau Eraill**

1. Cydymffurfio â Pholisïau a Gweithdrefnau’r Coleg, a chadw i fyny ag unrhyw newidiadau a diweddariadau ynglŷn ag arferion a/neu systemau, er mwyn sicrhau cydymffurfiad parhaus.

2. Cydymffurfio’n llwyr â Rheoliadau Ariannol y Coleg.

3. Cyfrannu at/cynrychioli gweledigaeth a gwerthoedd y Coleg.

4. Sicrhau bod gwasanaethau’n cael eu darparu yn unol â Safonau’r Gymraeg.

5. Ymateb yn hyblyg i anghenion busnesau a darparu gwasanaeth effeithiol i’n dysgwyr a rhanddeiliaid eraill.

**DATBLYGIAD PERSONOL**

Mewn partneriaeth â’r Coleg, bod yn gyfrifol am ddatblygiad personol, gan gynnwys:

1. Cymryd rhan mewn adolygiad staff blynyddol a nodi anghenion ar gyfer gwella.

2. Diweddaru cymwysterau proffesiynol, addysgu a sgiliau hyfforddi drwy fynychu cyfleoedd datblygu staff, ymuno â chyrff cyhoeddus a chadw i fyny â mentrau addysgol a phroffesiynol.

IECHYD A DIOGELWCH

Mae gan bob gweithiwr ddyletswydd gofal statudol am ei ddiogelwch ei hun a diogelwch eraill a allai gael eu heffeithio gan ei weithredoedd neu’r hyn nad ydynt yn ei wneud. Disgwylir i staff gydweithio â rheolwyr i alluogi’r Coleg i fodloni ei ddyletswyddau cyfreithiol ei hun ac adrodd yn ôl am unrhyw sefyllfaoedd peryglus neu offer diffygiol.

**CYFFREDINOL**

Ni fwriadwyd i’r disgrifiad hwn fod yn ddiffiniad llwyr o’r swydd, ond yn hytrach yn amlinelliad o’r cyfrifoldebau y disgwylir i chi ymgymryd â nhw. O bryd i’w gilydd efallai y gofynnir i chi ymgymryd â dyletswyddau eraill sy’n gymesur â lefel eich cyfrifoldeb.

Dyma ddisgrifiad o’r swydd fel y mae hi ar hyn o bryd. Mae’n arfer gan y Coleg i archwilio disgrifiadau swyddi gweithwyr cyflogedig o dro i dro ac i’w diweddaru er mwyn sicrhau eu bod yn berthnasol i’r swydd ar y pryd, neu i gynnwys pa newidiadau bynnag sy’n cael eu cynnig. Bydd disgwyl i chi felly gymryd rhan mewn unrhyw drafodaethau sy’n berthnasol i newid yn y Disgrifiad o'r Swydd.

******

***Manyleb yr Unigolyn – Tiwtor/Asesydd - Plymwaith /Nwy ACS***

*Yn eich cais gofynnir ichi gyfeirio at y meini prawf a nodir FfG. Byddant yn cael eu defnyddio i lunio rhestr fer o ymgeiswyr. Bydd y meini prawf a nodir C yn cael eu harchwilio yn y cyfweliad ac yng ngweithgareddau’r ganolfan asesu.*

|  |  |  |  |
| --- | --- | --- | --- |
| ***Meini Prawf*** | **Hanfodol** | **Dymunol** | **Dull** |
| ***Cymwysterau:*** | * Lefel 3 neu’r cyfwerth mewn gosod a chynnal a chadw Nwy neu faes perthnasol megis Plymwaith / Gwresogi ac Awyru * Ardystiad ACS cyfredol, gan gynnwys (o leiaf) CCN1, CENWAT, CPA1, HTR1, CKR1, CoNGLPG PD * Tystysgrifau cyfredol ar gyfer y canlynol: Tystysgrif Dŵr Cynnes nad yw wedi’i Awyru (G3), Rheoliadau Dŵr, Effeithlonrwydd Ynni (Rhan L) * Ardystiad ACS cyfredol mewn meysydd annomestig (gosod a chynal a chadw nwy), neu barodrwydd i ennill ardystiad o’r fath | * Profiad a chymhwysedd galwedigaethol i asesu NVQ (lefel 1-4) * TAQA – Dyfarniad Asesu a/neu chymhwyster Gwirio Mewnol V1 – dymunol. * Cymhwyster Addysgu – TAR/Cert Ed a/neu PTTLS neu gymhwyster cyfwerth yn fanteisiol | **FfG**  **FfG**  **FfG**  **FfG**  **FfG** |
| ***Gwybodaeth a Phrofiad:*** | * Profiad gweithredol o weithio mewn rôl ac amgylchedd Gwasanaethau Adeiladu Mecanyddol. * Gwybodaeth fasnachol, profiad a dealltwriaeth o’r diwydiant, gan gynnwys anghenion hyfforddi. * Dealltwriaeth o bwysigrwydd meithrin a chynnal perthnasau gweithio cadarnhaol â chyflogwyr |  | **FfG/C**  **FfG/C**  **FfG/C** |
| ***Sgiliau a Galluoedd:*** | * Sgiliau cyfathrebu ardderchog, ar lafar ac yn ysgrifenedig. * Sgiliau rhyngbersonol rhagorol * Sgiliau gweinyddol cadarn. * Llygad am fanylder. * Y gallu i weithio ar eich liwt eich hun. * Sgiliau TG a/neu TGCh gwych. |  | **FfG/C**  **C**  **FfG/C**  **FfG/C**  **C**  **FfG/C** |
| ***Rhinweddau Personol:*** | * Unigolyn creadigol, arloesol a brwdfrydig. * Gweithio dan bwysau i gwrdd â therfynau amser. * Ymrwymiad i ddatblygiad proffesiynol parhaus. * Cyflawni targedau. * Ffocws ar ansawddd. * Agwedd a delwedd broffesiynol, foesegol a hyderus. * Gweithio yn annibynnol ac fel rhan o dîm. |  | **C**  **C**  **C**  **C**  **C**  **C**  **C** |
| ***Gofynion Arbennig:*** | * Hyblygrwydd. * Ymgymryd â hyfforddiant bellach. * Ymweld â chyflogwyr dros ardal ddaearyddol eang. | * Sgiliau Cymraeg   – Lefel Mynediad (Gweler y Disgrifwyr Lefel iaith Gymraeg atodedig) | **FfG** |

**FfG – Ffurflen Gais C – Cyfweliad YCG – Ymarfer Cysylltiedig â Gwaith**

**ISGRIFYDD LEFEL IAITH GYMRAEG**

***WELSH LANGUAGE LEVEL DESCRIPTORS***

|  |  |  |  |  |  |
| --- | --- | --- | --- | --- | --- |
| **Welsh Essential** | **LEVELS** | **Listening** | **Speaking** | **Writing** | **Reading** |
| **Level 4**  **Proficient** | Able to understand all conversations involving work | Fluent – able to conduct a conversation and answer questions, for an extended period of time where necessary | Skilled – able to complete complex written work without the need for revision | Able to understand all material involving work |
| **Level 3**  **High** | Able to follow the majority of conversations involving work including group discussions | Able to speak the language in the majority of situations using some English words | Able to prepare the majority of written material related to the area, with some assistance in terms of revision | Able to read the majority of material in own area |
| **Level 2**  **Intermediate** | Able to follow routine conversations involving work between fluent Welsh speakers | Able to converse with someone else, with hesitancy, regarding routine work issues | Able to draft routine text, with editing assistance | Able to read routine material with a dictionary |
| **Level 1**  **Foundation** | Able to understand a basic social conversation in Welsh | Able to answer simple enquiries involving work | Able to answer simple correspondence with assistance | Able to read basic material involving work (slowly) and understand text that consist mainly of high frequency everyday work related language |
| **Welsh Desirable** | **Entry** | Able to understand basic enquiries in Welsh (“Ble mae…? Ga’ i siarad â…?”) | Able to conduct a general conversation (greetings, names, sayings, place names) | Able to write basic messages (“Diolch am dy help.”) | Able to understand and read very short, simple texts |
| **None** | No Welsh language skills at all | No Welsh language skills at all | No Welsh language skills at all | No Welsh language skills at all |

**DISGRIFYDD LEFEL IAITH GYMRAEG**

***WELSH LANGUAGE LEVEL DESCRIPTORS***

|  |  |  |  |  |  |
| --- | --- | --- | --- | --- | --- |
| **Cymraeg Hanfodol** | **LEFEL** | **Gwrando** | **Siarad** | **Ysgrifennu** | **Darllen** |
| **Lefel 4**  **Rhugl** | Gallu deall pob sgwrs yn ymwneud a’r gwaith | Rhugl – gallu cynnal sgwrs a gofyn cwestiynau, am gyfnod estynedig pan fod angen | Medrus – gallu cwblhau gwaith ysgrifenedig cymhleth heb angen adolygu | Gallu deall deunyddiau yn ymwneud a’r gwaith |
| **Lefel 3**  **Uchel** | Gallu dilyn y mwyafrif o sgyrsiau yn ymwneud a’r gwaith yn cynnwys trafodaethau grwp | Gallu siarad yr iaith yn y mwyafrif o sefyllfaoedd gan ddefnyddio rhai geiriau Saesneg | Gallu paratoi'r mwyafrif o waith ysgrifenedig yn ymwneud a’r maes, gyda pheth cymorth o ran adolygu | Gallu darllen y mwyafrif o ddeunyddiau yn fy maes |
| **Lefel 2**  **Canolradd** | Gallu dilyn sgyrsiau arferol yn ymwneud a gwaith, rhwng siaradwyr Cymraeg rhugl | Gallu sgwrsio gyda rhywun arall am faterion gwaith arferol, ond yn petruso | Gallu drafftio testun arferol, gyda chymorth golygu | Gallu darllen deunyddiau arferol gyda geiriadur |
| **Lefel 1**  **Sylfaen** | Gallu deall sgwrs gymdeithasol sylfaenol yn Gymraeg | Gallu ateb cwestiynau sylfaenol yn ymwneud a’r gwaith | Gallu ateb gohebiaeth gyda chymorth | Gallu darllen deunyddiau syml yn ymwneud a gwaith (yn araf) a gallu deall testun sy’n cynnwys iaith gwaith pob dydd yn bennaf |
| **Cymraeg Dymunol** | **Mynediad** | Gallu deall ymholiadau sylfaenol yn Gymraeg (“Ble mae…? Ga’ i siarad â…?”) | Gallu cynnal sgwrs gyffredinol (cyfarchion, enwau, dywediadau, enwau llefydd) | Gallu ysgriffennu negeseuon sylfaenol (“Diolch am dy help.”) | Gallu deall a darllen testunau byr, syml iawn |
| **Dim** | Dim sgiliau Cymraeg o gwbl | Dim sgiliau Cymraeg o gwbl | Dim sgiliau Cymraeg o gwbl | Dim sgiliau Cymraeg o gwbl |